ДЛЪЖНОСТНА ХАРАКТЕРИСТИКА

за длъжността “Дърводелец” 
военно формирование 22060 – Велико Търново 
код по НКПД – 7115 2002
I. ДЛЪЖНОСТНИ ЗАДЪЛЖЕНИЯ

1. Характеристика на работата:

· извършва обработка на дървен материал. Изработва различни изделия и детайли от дървен материал или друг материал произхождащ от дърво, чрез струговане, фрезоване и др. работни операции, използвайки специални инструменти и машини. Извършва ремонтни работи в рамките на неговата специалност.

2. Основни задължения:

· да познава устройството и принципа на действие на дървообработващите машини.

· да разчита свободно технически чертежи,

· да открива дефектите, които се получават при работа с машините и да ги отстранява.

· да отговаря за изправното състояние на предадените му машини.

· да използва задължително предпазни приспособления върху въртящите се части /зъбни колела, ремъци, електромотори и др./.

· да поддържа работното си място чисто.

· да познава и спазва инструкциите за работа с машини и апарати.

· да отговаря за точното изпълнение на технологичните изисквания при обработката на детайлите и изделията.

· да се грижи за техническата изправност на зачислените му ръчни или механични инструменти, машини и апарати и да носи материална отговорност при повреждането им.

· да не допуска странични лица в опасните зони при работа и да предпазва от увреждане здравето на други лица.
· да извършва ремонт на опаковка за въоръжение и ЗИП. 

3. Допълнителни задължения:

· допълнителни задължения,  възложени от началника на военното формирование с устна или писмена заповед.
· да почиства и да поддържа чистота в района на формированието, складовете, хранилищата, работилниците и гаражните клетки – косене, метене, рязане и премахване на дървета и храсти. 
· да спазва стриктно изискванията на КТ и КТД по отношение на работното време, ползването на почивки и Правилника за вътрешния трудов ред на военно формирование 22060.
· да участва в комисии за извършване на проверки, инвентаризации и други дейности.

II. ОСНОВНИ ОТГОВОРНОСТИ

· отговорност за осъществяване на трудовия процес.

· отговорност към опазване средствата и предметите на труда.

· отговорност за безопасността на други лица.

· да спазва стриктно правилата за безопасна работа при извършване на дейностите и операциите.

· при работа с машини и др. съоръжения е длъжен да вземе всички мерки за осигуряване безопасността на хората в близост до машината или работното място.

· имуществена отговорност, съгласно действащото законодателство и заповедите на министъра на отбраната и началника на отбраната.

· административна отговорност, съгласно Административно-наказателните разпоредби.
III. ПОДЧИНЕНОСТ, ВРЪЗКИ И ВЗАИМООТНОШЕНИЯ 

1. Йерархически:


Подчинен е на началника на център “Обслужване и ремонт”.

2. Функционални:

Вътрешни – с военнослужещи и цивилни служители от състава на военното формирование.
Външни – с военнослужещи и цивилни служители от други военни формирования, дирекции, служби, агенции и други, при изпълнение на поставени задачи.

IV. ЗАДЪЛЖЕНИЯ ВЪВ ВРЪЗКА С УСЛОВИЯТА НА ТРУД

1. Задължения във връзка с правилата за здравословни и безопасни условия на труд:
Служителят е длъжен да спазва утвърдените правила във военното формирование за здравословни и безопасни условия на труд.

V. ОСНОВНИ ДОКУМЕНТИ КОИТО СЛУЖИТЕЛЯТ ТРЯБВА ДА ПОЗНАВА

1. Кодекса на труда. 

2. Правилник за вътрешния трудов ред на военно формирование 22060.

3. Правила за здравословни и безопасни условия на труд.
4. Наредби, инструкции, заповеди, указания и ръководства. 

5. Закон за отбраната и въоръжените сили на РБ (в касаещия го обем – Глава девета).
6. Закона за защита на класифицираната информация (в касаещия го обем).
7. Правилник за прилагане на закона за защита на класифицираната информация (в касаещия го обем).
VI. ПРОФЕСИОНАЛНА ЕТИКА

Длъжен е да спазва професионално-етичния кодекс. Зачита личното достойнство и правата на всеки ръководител  или служител във военното формирование. При изпълнение на своите задължения не разпространява информация от личен и служебен характер, която би могла да увреди интересите на работещите и на формированието. Служителят е длъжен да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на  военното формирование.

VII. ИЗИСКВАНИЯ ЗА ЗАЕМАНЕ НА ДЛЪЖНОСТТА 

1. Образование:

· средно или средно специално.
Квалификация:

2. Трудова – трудов стаж по специалността минимум една година опит на подобна позиция, а при липса на такъв – трудов договор със срок за изпитване.
· дърводелец, мебелист-дърводелец.

3. Разрешение за достъп до ниво на класифицирана информация -  “Служебно ползване” 

4. Личностни качества – умение за работа в екип, поемане на разумен риск, настойчивост, съобразителност, самостоятелност, инициативност, честност, добросъвестност, критичност, трудолюбие и общителност. 

5. Да е физически здрав.

Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни и структурни промени.

